Marina Beha-Romančuka

Marina Beha-Romančuka (; dzimusi  Hmeļnickas apgabalā) ir ukraiņu vieglatlēte, startē tāllēkšanas un trīssoļlēkšanas sacensībās. Viņa ir 2022. gada Eiropas čempione trīssoļlēkšanā, pasaules un Eiropas čempionātu medaļniece tāllēkšanā.

 Karjera 
Karjeras sākumā startējusi tikai tāllēkšanā. Pirmo starptautisko panākumu guvusi 2011. gadā, uzvarot Eiropas jaunatnes olimpiskajā festivālā Trabzonā. 2013. gada Eiropas čempionātā junioriem Rieti, Itālijā, izcīnīja bronzas medaļu. 2013. gadā piedalījās arī Pasaules čempionātā pieaugušajiem Maskavā, kvalifikācijā paliekot 25.. vietā. Savā debijas Eiropas čempionātā 2016. gadā Amsterdamā iekļuva finālā, bet tajā ieņēma 12. vietu.  Riodežaneiro kvalifikācijā sasniedza 10. rezultātu un iekļuva finālsacensībās, bet tajās palika bez rezultāta.

2017. gada Eiropas U-23 čempionātā Bidgoščā kļuva par bronzas medaļnieci. 2017. gada Pasaules čempionātā Londonā kvalifikācijā ieņēma 18. vietu un finālsacensībām nekvalificējās. 2018. gada Eiropas čempionātā Berlīnē izcīnīja sudraba medaļu, labākajā mēģinājumā aizlecot 6,73 metrus tālu.

2019. gada Eiropas čempionāts telpās Glāzgovā ieguva bronzu tāllēkšanā. Tā paša gada jūlijā uzvarēja Universiādē, kas norisinājās Neapolē. 2019. gada Pasaules čempionātā Dohā tāllēkšanas sacensībās sasniedza rezultātu 6,92 un ieguva sudraba godalgu, piekāpjoties tikai Malaikai Mihambo. 2021. gada Eiropas čempionātā telpās Toruņā izcīnīja zelta medaļu.  Tokijā, kas risinājās 2021. gada augustā, tāllēkšanā ieņēma piekto vietu.

Pirms 2022. gada sezonas nolēma pievērsties arī trīssoļlēkšanai. 2022. gada Pasaules čempionātā telpās Belgradā piedalījās gan tāllēkšanas, gan trīssoļlēkšanas sacensībās. Trīssoļllēkšanā ar rezultātu 14,76 m izcīnīja sudraba medaļu, bet tāllēkšanā ieņēma sesto vietu. 2022. gada Pasaules čempionātā Jūdžīnā medaļas izcīnīt neizdevās — tāllēkšanā ieņēma 8. vietu, bet trīssolī sasniedza 11. rezultātu. 2022. gada Eiropas čempionātā Minhenē pēc sāpīgas 4. vietas tāllēkšanā nākamajā dienā kļuva par Eiropas čempioni trīssoļlēkšanā, sasniedzot personisko rekordu — 15,02 m.

2023. gada Pasaules čempionātā Budapeštā tāllēkšanas kvalifikācijā palika bez rezultāta, bet trīssoļlēkšanā iekļuva finālā, kur aizlēca tieši 15 metrus un izcīnīja sudraba medaļu, ilgu laiku atradās sacensību vadībā, tikai pēdējā lēcienā viņu pārspēja Venecuēlas trīssoļlēcēja Julimara Rohasa.

 Sasniegumi 
2012Pasaules čempionāts junioriem8.Tāllēkšana6,35 m2013Eiropas čempionāts junioriem3.Tāllēkšana6,44 mPasaules čempionāts25.Tāllēkšana6,31 m2016Eiropas čempionāts12.Tāllēkšana6,29 mOlimpiskās spēles—Tāllēkšana2017Eiropas čempionāts telpās7.Tāllēkšana6,59 mEiropas U-23 čempionāts3.Tāllēkšana6,36 mPasaules čempionāts18.Tāllēkšana6,36 m2018Pasaules čempionāts telpās10.Tāllēkšana6,37 mEiropas čempionāts2.Tāllēkšana6,73 m2019Eiropas čempionāts telpās3.Tāllēkšana6,84 mUniversiāde1.Tāllēkšana6,84 mPasaules čempionāts2.Tāllēkšana6,92 m2021Eiropas čempionāts telpās1.Tāllēkšana6,92 mOlimpiskās spēles5.Tāllēkšana6,88 m2022Pasaules čempionāts telpās6.Tāllēkšana6,73 m2.Trīssoļlēkšana14,76 mPasaules čempionāts8.Tāllēkšana6,82 m11.Trīssoļlēkšana13,91 mEiropas čempionāts4.Tāllēkšana6,76 m1.Trīssoļlēkšana15,02 m2023Pasaules čempionāts—Tāllēkšana2.Trīssoļlēkšana15,00 m2024Olimpiskās spēles11.Trīssoļlēkšana13,98 m

 Atsauces 

 Ārējās saites 

Kategorija:1995. gadā dzimušie
Kategorija:Hmeļnickas apgabalā dzimušie
Kategorija:Ukrainas vieglatlētes
Kategorija:Tāllēcēji
Kategorija:Trīssoļlēcēji
Kategorija:2016. gada vasaras olimpisko spēļu dalībnieki
Kategorija:2020. gada vasaras olimpisko spēļu dalībnieki
Kategorija:Ar Kņazienes Olgas ordeni apbalvotie
Kategorija:2024. gada vasaras olimpisko spēļu dalībnieki